antiokenske skole
Store norske leksikon,Religion og filosofi,Religioner og livssyn,Kristendom,Kristendommens historie,Tidlig kristendom
Antiokenske skole var en teologisk retning i oldkirken som vesentlig hørte hjemme i Antiokia. Den var ikke knyttet til en bestemt institusjon, slik som dens viktigste rival, den aleksandrinske skole.
Den antiokenske skoles særkjenne er en historisk-kritisk fortolkning av Bibelen i motsetning til den allegoriske utleggelse, betoningen av det etiske momentet i kristendommen og fremhevelsen av Kristi menneskenatur.Som skolens stifter nevnes Lukianos (død 311). Til dens betydeligste følgere hører Johannes Khrysostomos og Theodor av Mopsvestia. Les mer i Store norske leksikon tidlig kristendom Bibelen kristendommens historie